stanford-oval/wikipedia huggingface dataset:
סדימנטולוגיה
סוגי סלעי משקע

ישנם ארבעה סוגים עיקריים של סלעי משקע:
סלעים קלאסטיים מורכבים מחלקיקי סלעים קודמים, אשר נוצרו עקב בליה או סחיפה. סיווג פנימי של סלעים מקבוצה זו מבוצע על סמך גודל החלקיקים השולט ועל סמך הרכבם. בין תת-הקבוצות ניתן למנות סלעים סיליקיקלאסטיים המורכבים בעיקר מסילקה, וכן סלעי משקע שנוצרו משברי חומר אורגני כגון פחם או פצלי שמן ונפוצים בעיקר באגנים העשירים בסלעים קלאסטיים.
סלעים קרבונטיים עשירים בחומרים קרבונטיים, ולרוב סידן פחמתי (CaCO3), אשר שוקעו על ידי מגוון תהליכים אורגנים ואנאורגנים.
סלעי התאדות (סלעים אוופוריטיים) הם סלעים שנוצרו לאחר שקיעת מינרלים שונים, לרוב הליט או גבס, עקב התאדות של מים מפני כדור הארץ.
סלעי משקע כימיים הכוללים גם חלק מהסלעים הקרבונטיים, מקורם בשקיעת מינרלים בתוך תמיסה מימית. עליהם ניתן למנות את החלמיש ואת הג'ספיליט (Jaspillite).
שימושים בסלעי משקע

סלעי משקע שימשו בתקופות קדומות ועודם משמשים בתחומים שונים:
שימושים בסלעי משקע > ארכיטקטורה ואומנות

השיש, למשל, שהוא סלע משקע מותמר שמקורו בסלעי אבן גיר שימש כבר בתקופות מוקדמות רכיב מרכזי באומנות וב
ארכיטקטורה.
בארכיטקטורה, שימשו סוגים נוספים של סלעי משקע כאבן לבנייה. דוגמאות לכך ניתן למצוא בשימוש בלווחה לצורכי קירוי ובניית גגות או השימוש באבן חול לצורכי תמיכה.
קרמיקה אשר מקורה בחרסית, שימשה הן בקדרות והן לצורך יצירת לבנים. סלע גיר משמש כמקור לגיר ולצמנט המשמשים בבנייה.
שימושים בסלעי משקע > תעשייה

סלעי משקע כוללים משקעים של מתכות רבות כגון: עופרת, אבץ, כסף וכמויות גדולות של נחושת. כמו כן, ניתן למצוא במשקעים סדמנטולוגים עפרות של מתכות בעלות חשיבות כלכלית רבה כדוגמת הזהב, הטונגסטן והאורניום. בנוסף, סלעי משקע משמשות מקור לאבני חן ולמינרלים חשובים נוספים.
שימושים בסלעי משקע > אנרגיה

נפט, פחם ופצלי שמן הם מקורות אנרגיה בעלי חשיבות מכרעת וכולם מצויים בסלע משקע. כמו כן, האורניום המשמש כדלק בתחנות כוח גרעיניות - סלעי משקע הם מקור עיקרי להפקתו.
שימושים בסלעי משקע > מי תהום

אקוויפרים מורכבים, רובם ככולם, מסלעי משקע מסוגים שונים המאפשרים את חלחול המים מחד ואת היקוותם מאידך. הערכות לגבי גודל אקוויפרים וכמות המים הניתנת לשאיבה מהם נעוצה במידה רבה בידע אודות הסלעים שאפשרו את היקוותם ביוצרם את האקוויפר.
סילק סוניק

| --- | --- |

 תקופת הפעילות:  מ-2021 
 סוגה:  R&B עכשווי, מוזיקת נשמה 
 שפה מועדפת:  אנגלית
 חברת תקליטים:  אטלנטיק רקורדס, אפטרמת' אנטרטיינמנט 
 פרסים והוקרה:  פרס גראמי לשיר השנה (2022) 
 www.silksonic.com
 פרופיל ב-IMDb
 חברים
 ברונו מארס אנדרסון פאאק 
 
סילק סוניק (באנגלית: Silk Sonic) הוא סופרגרופ R&B אמריקאי, הכולל את אנדרסון פאאק וברונו מארס. הסינגל הראשון שלהם, "Leave the Door Open", יצא לאור ב-5 במרץ 2021. אלבום הבכורה שלהם נקרא An Evening with Silk Sonic.
היסטוריה

בשנת 2017, אנדרסון פאאק היה המופע הפותח של ברונו מארס בלג האירופאי של סיבוב ההופעות של מארס, 24K Magic World Tour, לתמיכה באלבומו, 24K Magic. באפריל 2017, הן מארס והן פאאק עבדו יחד באולפני אבי רוד עם ניל רודג'רס וגיא לורנס עבור אלבומה של להקת צ'יק, It's About Time, ועבדו על מוזיקה בזמן סיבוב ההופעות שהופיעה באלבומו של פאאק, Ventura.
ב-25 בפברואר 2021 הכריז מארס על להקה באומרו: "ננעלנו ויצרנו אלבום. הלהקה נקראת סילק סוניק". בהודעה לעיתונות, נאמר כי את שם הלהקה בחר בוטסי קולינס (אנ'), לאחר שמארס ופאאק ניגנו לו את האלבום. הסינגל המוביל מתוך האלבום, "Leave the Door Open", יצא ב-5 במרץ, לצד האינטרו של האלבום בהנחיית בוטסי קולינס. הסינגל הגיע למקום הראשון במצעד הבילבורד הוט 100.
ב-30 ביולי 2021 יצא הסינגל השני שלהם, "Skate".
ב-5 בנובמבר 2021 יצא הסינגל השלישי שלהם, "Smokin Out The Window".
דיסקוגרפיה > אלבומי אולפן

2022: An Evening with Silk Sonic
דיסקוגרפיה > סינגלים

2021: "Leave the Door Open"
2021: "Skate"
2021: "Smokin Out the Window"
הערות שוליים

↑  Young, Alex (8 בינואר 2017). "Anderson .Paak to open Bruno Mars' 24K Magic World Tou". Consequence of Sound. ארכיון מ-16 ביולי 2019. נבדק ב-26 בינואר 2020. {{cite web}}:  (עזרה)
↑  "Watch Bruno Mars, Anderson .Paak, Nile Rodgers & Disclosure Work Together at Abbey Road Studios". Billboard. נבדק ב-7 במרץ 2021. {{cite web}}:  (עזרה)
↑  Renshaw, David. "Nile Rodgers says Bruno Mars and Anderson. Paak will appear on the new Chic album". The Fader. נבדק ב-7 במרץ 2021. {{cite web}}:  (עזרה)
↑  Gallagher, Alex (26 בפברואר 2021). "Bruno Mars and Anderson .Paak form new band Silk Sonic, announce album". NME. נבדק ב-5 במרץ 2021. {{cite web}}:  (עזרה)
↑  Hussey, Allison. "Bruno Mars and Anderson .Paak Share Video for First Silk Sonic Song: Watch". Pitchfork. נבדק ב-7 במרץ 2021. {{cite web}}:  (עזרה)
↑  Carras, Christi (26 בפברואר 2021). "Bruno Mars and Anderson .Paak tease fans with new band called Silk Sonic". Los Angeles Times. נבדק ב-5 במרץ 2021. {{cite web}}:  (עזרה)
↑  Bruno Mars & Anderson .Paak, as Silk Sonic, Top Billboard Hot 100 With 'Leave the Door Open', Billboard (באנגלית)
| 0 | 1 | 2 |
| --- | --- | --- |
| הקודם: 2021: דן + שי | פרס המוזיקה של iHeartRadio לצמד/להקת השנה  2022: סילק סוניק | הבא: 2023: Imagine Dragons |
| --- | --- |
בקרת זהויות :  ISNI: 0000 0005 0254 8122  LCCN: n2022051421  MusicBrainz: 0fc78799-38c2-4ee1-8c0f-0b8f7009b7ba  SUDOC: 258546786  VIAF: 9163706540629420263   WorldCat (עם VIAF): 9163706540629420263
סוחובולה

| --- | --- |
סמל סוחובולהסמל סוחובולה

 מדינה:  פולין פולין
 פרובינציה:  פודלסיה פודלסיה
 מחוז:  סוקולקה
 שטח:  25.95 קמ"ר
 גובה:  156 מטרים
 אוכלוסייה:  ‏
  ‑ בעיירה:  2,113 (31 במרץ 2021)
  ‑ צפיפות:  86 נפש לקמ"ר (2006)
 קואורדינטות:  53°35′N 23°06′E﻿ / ﻿53.583°N 23.100°E﻿ / 53.583; 23.100
 אזור זמן:  UTC +1
 http://www.suchowola.pl/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסוחובולה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסוחובולה(למפת פרובינציית פודלסיה רגילה) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לו. ורמיה-מזוריה בלארוס ליטא מזוביהסוחובולה(למפת פרובינציית פודלסיה מוגדלת) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לובלין ורמיה-מזוריה בלארוס ליטא מזוביהסוחובולה  he tabBackground:;tabBorder:#aaa;defaultTab:0;
אנדרטה לזכר יהודי סוחובולה שנספו בשואה, בבית העלמין הדרום
סוחובולה (בפולנית: Suchowola) היא עיירה בת כ-2,200 תושבים (נכון ל-2006) במחוז סוקולקה בצפון מזרח פולין, השוכנת על גדות נהר אולזנקה.
החל מ-1999 היא חלק מפרובינציית פודלסיה, כשלפני כן הייתה שייכת לפרובינציית ביאליסטוק. העיירה נוסדה במאה ה-16, וב-1777 זכתה למעמד של עיר. ב-1775 האסטרונום המלכותי סימון אנתוני סוביקראסקי פרסם מאמר בו קבע כי סוחובולה היא המרכז הגאוגרפי של אירופה. עקב אובדן אוכלוסייה משמעותי בזמן מלחמת העולם השנייה הושעה מעמדה ב-1950 והושב לה רק ב-1997.
יהודי סוחובולה

בסוחובולה (סוכובוליה) התקיימה קהילה יהודית גדולה, שבין רבניה נמנו אישים תורניים ידועי שם כמו ר' שמואל זלמן ובנו רבי מאיר יונה ברנצקי, והרב אברהם איינהורן (שנקרא על שם העיר ר' אברהם'צה סוחובולר). מילידי העיירה: רבי משה בצלאל לוריא ורבי יוסף לייב ננדיק מאישיה הבולטים של תנועת המוסר בדור שלפני השואה.
בין מלחמות העולם נמנו בעיירה כ-1,500 יהודים, כמחצית תושביה, ופעלו בה תנועות נוער יהודיות ובית ספר עברי. פעילות זו נאסרה עם כיבוש האזור בידי הסובייטים בספטמבר 1939, ובתקופה זו הגיעו לעיירה פליטים יהודים רבים ממערב פולין.
בסוף יוני 1941, בתחילת מבצע ברברוסה, נכבשה העיירה בידי הגרמנים, ואלו הטילו על יהודיה תוך זמן קצר גזירות שונות, ובהן חובת ענידת טלאי צהוב, הגבלות תנועה וגיוס לעבודות כפייה.
ב-26 ביולי 1941 ערכו הגרמנים ותושבים מקומיים מעשי התעללות ורצח ביהודי העיירה. בפברואר 1942 רוכזו יהודי העיירה בגטו קטן ומגודר שהוקם בה, אליו הובאו גם יהודים מיישובי הסביבה, ואשר מספר יושביו הגיע לכ-5,000 איש.
ב-2 בנובמבר 1942 נערכה בגטו שבעיירה אקציית חיסול, בה נורו רבים מהיהודים, ובהם החולים והקשישים. יתר יהודי הגטו הועברו למחנה המעבר הקשה קלבסין שליד הורדנה, ממנו שולחו למחנה ההשמדה טרבלינקה.
סול סנדלר

סול סנדלר הוא אתלט יהודי-דרום אפריקאי בעבר, אלוף המכביה השלישית (1950) בריצת 400 מטר ובריצת 800 מטר.
ביוגרפיה

סנדלר גדל במשפחה של ספורטאים. אחיו, דייב אף הוא אתלט מצטיין ואלוף המכביה.
ביוגרפיה > אלוף ושיאן המכביה

בתחרויות האתלטיקה של המכביה השלישית שנערכו בשנת 1950 זכה סנדלר ב-2 מדליות זהב, בריצת 400 מטר בתוצאה של 50.7 שניות, לפני גרוסברגר (50.7 שניות) וד. שפיצר (51.9 שניות), שניהם מארצות הברית
ובריצת 800 מטר בתוצאה של 1:58.2 דקות, לפני אומלצ'נקו מארצות הברית (2:01.0 דקות) וד. שפיצר (2:02.0 דקות).
הערות שוליים

↑  3 שיאי "מכבי העולמי" בתחרויות הא"ק, הבקר, 1 באוקטובר 1950
↑  אורות וצללים במכביה, דבר, 6 באוקטובר 1950
↑  1950: הראשונה במדינת ישראל, דבר, 3 ביולי 1977
סילברדו

| --- | --- |
כרזת הסרט
כרזת הסרט
 בימוי:  לורנס קסדן
 הופק בידי:  לורנס קסדן
 תסריט:  לורנס קסדן מארק קסדן
 עריכה:  קרול ליטלטון 
 שחקנים ראשיים:  סקוט גלן  קווין קליין בריאן דנהי ג'ון קליז רוזנה ארקט קווין קוסטנר דני גלובר ג'ף גולדבלום ג'ף פאהי לינדה האנט ריצ'רד ג'נקינס
 מוזיקה:  ברוס ברוטון
 צילום:  ג'ון ביילי
 מדינה:  ארצות הברית ארצות הברית
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  10 ביולי 1985
 משך הקרנה:  133 דקות
 שפת הסרט:  אנגלית
 סוגה:  מערבון, סרט פעולה 
 הכנסות באתר מוג'ו:   silverado
 אתר רשמי
 דף הסרט ב־IMDb
 
סילברדו (באנגלית: Silverado) הוא מערבון משנת 1985, בבימויו של לורנס קסדן ובכיכובם של סקוט גלן, קווין קליין, בריאן דנהי, ג'ון קליז, רוזנה ארקט, קווין קוסטנר, דני גלובר, ג'ף גולדבלום, ג'ף פאהי, לינדה האנט וריצ'רד ג'נקינס.
עלילה

עלילת סרט נפתחת כאשר אמט (סקוט גלן), אקדוחן שזה עתה סיים לרצות חמש שנות מאסר בכלא שבפורט לוונוורת' לאחר שהרג את מורדו מקנדריק כדי למנוע ממנו לירות באחיו הצעיר, הותקף בידי שלושה רוצחים בעת שלן בבבקתה בהרים. אמט הרג את המתנקשים בקרב יריות ולאחר מכן רכב מערבה. במהלך מסעו נתקל בפיידן (קווין קליין), ננטש בידי חבריו לשממה ורק תחתוניו לגופו. אמט סייע לו והם נעשו לחברים. בהגיעם לתחנת אספקה נתקל פיידן באחד האנשים שנטשו אותו ובדו-קרב ירה בו הרג אותו.
פיידן ואמט הוסיפו לרכב יחדיו והגיעו לעיירה בשם טרלי, שם התברר פגשו במאלכי "מאל" ג'ונסון (דני גלובר), צלף מיומן בשימוש ברובה הנרי, וגילו כי אחיו הצעיר של אמט, ג'ייק עצור בידי השריף לנגסטון (ג'ון קליז) לאחר שהרג אדם ונידון לתלייה. ג'ייק טען כי היה זה מעשה של הגנה עצמית ולאמט אין ברירה אלא לתכנן את בריחתו מן הכלא.
מאוחר יותר פיידן נתקל בעוד אחד מאלו ששדדו אותו, הורג אותו, ומושלך לתא המעצר שבו כלוא ג'ייק. הם בורחים מהתא, ובסיוע אמט נמלטים מן העיר. במהלך המרדף מבריח מאל ביריות אזהרה את חבורת המרדף של השריף לנגסטון, וארבעת הרוכבים ממשיכים הלאה לעיירה סילברדו, שם גרים אחותם של ג'ייק ואמט ומשפחתה. במהלך המסע מסייעת החבורה לקבוצת מתיישבים שכספה נגנב בידי שודדים, ומובילה אותה בבטחה לעבר סילברדו. ואמט יוצר קשר רומנטי עם חנה (רוזנה ארקט), שבעלה נהרג בעת שרכב עם החבורה להשיב את הכסף מן השודדים.
בסילברדו מתפצלת החבורה. אמט וג'ייק מבקרים את אחותם, שבעלה, סוכן הקרקעות באזור, מודיע להם כי החוואי איתן מקנדריק, שכאמור את אביו הרג אמט, מנסה להשתלט על שטחים רבים באזור, שישמשו כמרעה עבור עדרי הבקר העצומים שלו, על ידי גירוש כל בעלי הקרקעות החוקיים. בנוסף גילה אמט כי איתן מקדנריק היה האיש ששכר את הגברים שניסו להרוג אותו בבקתה לאחר שחרורו. מאל מצא כי אביו, עזרא, נפל קורבן לאנשיו של מקנדריק ונרצח. ואילו פיידן נשכר לנהל את המסבאה שבבעלות השריף האכזרי של סילברדו וחברו הוותיק, קוב (בריאן דנהי), לצד המוזגת סטלה (לינדה האנט). ההשתלטות של מקנדריק על הקרקעות בסילברדו, שזוכה לסיוע מצד השריף המושחת והאכזר קוב, מביאה את החבורה להתאחד פעם נוספת לעימות סופי עם מקנדריק, קוב, ואנשיהם.
הערות שוליים

↑  שירית גל, קווין קוסטנר: "לחצו עליי לעשות את 'שומר הראש 2'", באתר ynet, 2 באפריל 2019.
סוזן פייג'

| --- | --- |

 לידה:  12 בפברואר 1951 (בת 73) ויצ'יטה, קנזס קנזס
 שם לידה:  Susan Lea Page
 מדינה:  ארצות הברית ארצות הברית
 לאום:  אמריקאית
 עיסוק:  עיתונאית  פרשנית פוליטי  ביוגרפית  מנהלת משרד כתבי USA Today בבית לבן בוושינגטון
 מעסיק:  העיתון היומי USA Today
 מקום לימודים:  בוגרת בית ספר לעיתונות אוניברסיטת נורת'ווסטרן  מוסמכת בית ספר לעיתונות אוניברסיטת קולומביה
 שפות היצירה:  אנגלית
 סוגה:  ביבליוגרפיה
 נושאי כתיבה:  אודות פוליטיקאים אמריקאים ובני משפחתם
 יצירות בולטות:  הביוגרפיה של ברברה בוש בשם: The Matriarch: Barbara Bush and the Making of an American Dynasty  הביוגרפיה של ננסי פולוסי בשם: Madam Speaker: Nancy Pelosi and the Lessons of Power  הביוגרפיה של השדרנית ברברה וולטרס
 בן זוג:  קרל לובסדורף
 פרסים והוקרה:  פרס תא כתבי הבית הלבן לזכר מרימן סמית'  פרס תא כתבי הבית הלבן לזכר אלדו בקמן  פרס ג'רלד ר. פורד על דיווח מכובד על הנשיאות (פעמיים)  פרס Sigma Delta Chi על השירות העיתונאי המצטיין בוושינגטון
 susanpagedc.com
סוזן לי פייג' (נולדה ב-12 בפברואר 1951) היא עיתונאית, פרשנית פוליטי, ביוגרפית אמריקאית, ומנהלת הסניף בוושינגטון די.סי. של היומון USA Today.
ילדות והשכלה

פייג', ילידת ויצ'יטה, קנזס. בשנת 1973 היא סיימה את לימודיה לתואר בוגרת בית הספר לעיתונאות "מדיל" של אוניברסיטת נורת'ווסטרן. שם היא הייתה העורכת הראשית של עיתון הסטודנטים Daily Northwestern (אנ'). היא בעלת תואר מוסמך מטעם בית הספר ללימודי עיתונות של אוניברסיטת קולומביה, שם היא הייתה עמיתת פרס פוליצר.
כילדה, לפייג' היו שתי תשוקות: מוזיקה ועיתונות. היא החלה ללמוד לנגן באבוב בכיתה ג' והיא ניגנה בו בתזמורות בית הספר לאורך כל שנות לימודיה בבית הספר הממלכתי. היא גם הייתה העורכת הראשית של שנתון בית הספר שנקרא, The Hoofbeats. היא שימשה ככתבת ועורכת בעיתון בית הספר התיכון שנקרא, The Stampede. היא שקלה ללמוד בבית ספר למוזיקה, אבל בסופו של דבר החליטה להמשיך בעיתונאות באוניברסיטת נורת'ווסטרן.
קריירה

פייג' סקרה  שבעה ממשלים בבית הלבן ואחת עשרה מערכות בחירות לנשיאות, בהם היא ראיינה עשרה נשיאים. היא יצרה בווידאו מספר כתבות "חדשות" עבור USA Today. סוזן הופיעה לעיתים קרובות ברשתות "החדשות" בכבלים כאנליסטית ולעיתים קרובות היא הנחתה את התכנית The Diane Rehm Show, אשר שודרה ברדיו הציבורי הלאומי-NRP. היא הייתה האישה הראשונה שכיהנה כיו"ר המופע של מועדון העיתונות גרידירון וב-2011, הייתה גם נשיאת אגודת העיתונאים הוותיקה ביותר בוושינגטון. היא הייתה נשיאת אגודת כתבי הבית הלבן בשנת 2000 וכיהנה כיו"ר פרסי העיתונות של רוברט פ. קנדי ופעמיים הייתה חברה בחבר המושבעים בפרס פוליצר .
ספרה הראשון פורסם בשנת 2019, הוא היה הביוגרפיה של הגברת הראשונה לשעבר, ברברה בוש. שם הספר היה The Matriarch: Barbara Bush and the Making of an American Dynasty.  בשנת 2021 פורסמה הביוגרפיה שכתבה אודות יו"ר בית הנבחרים של ארצות הברית ננסי פלוסי, שנקרא Madam Speaker: Nancy Pelosi and the Lessons of Power.  ב-2021, פייג' חתמם על הסכם עם ההוצאה לאור סיימון אנד שוסטר להוצאת הביוגרפיה של השדרנית ברברה וולטרס.  פייג' הייתה המנחה של העימות בין סגני המועמדים לנשיאות ארצות הברית בשנת 2020 שהתקיים בין מייק פנס לקמלה האריס. העימות התקיים ב-7 באוקטובר 2020, בסולט לייק סיטי.
סוזן פייג' ספגה ביקורת על האתיקה העיתונאית שלה, כשבתחקירים התגלה שהיא אירחה אירועים בלתי רשמיים עם אנשי ממשל טראמפ.  הנהלת USA Today הגנה על השתתפותה בעימות, בטענה שהיא ערכה את אירועים עם נציגים משני הצדדים.
היא השתתפה תדיר בפאנלים של רשתות הטלוויזיה הגדולות כגון: Fox News Sunday, This Week on ABC, Washington Week on PBS, ו־Meet the Press on NBC
פרסים

היא זכתה במספר פרסים על עבודתה העיתונאית, כולל פרס הזיכרון למרימן סמית', פרס הזיכרון של אלדו בקמן, שניהם מטעם תא כתבי הבית הלבן. פרס ג'רלד ר. פורד על דיווח מכובד על הנשיאות (פעמיים) ופרס Sigma Delta Chi על השירות העיתונאי המצטיין בוושינגטון (זו הייתה זכייה משותפת).
חיים אישיים

ב-1982, היא נישאה בטקס שאינו דתי בוושינגטון הבירה לקרל לובסדורף, בעל טור בסינדיקצית העיתונות בוושינגטון של העיתון מטקסס The Dallas Morning News.
לקריאה נוספת

(2019). The Matriarch: Barbara Bush and the Making of an American Dynasty. New York: Twelve. ISBN 978-1-5387-1364-8. OCLC 1032584246
(2021). Madam Speaker: Nancy Pelosi and the Lessons of Power. New York: Twelve. ISBN 978-1-5387-5069-8. OCLC 1245231617
(2024). The Rulebreaker: The Life and Times of Barbara Walters. New York: Simon & Schuster. ISBN 9781982197926. OCLC 1393242963
הערות שוליים

1 2  "Carl P. Leubsdorf Weds Susan Page". The New York Times. 23 במאי 1982. {{cite news}}:  (עזרה)
↑  "Susan Page, Washington bureau chief, USA Today". USA Today Education. נבדק ב-20 ביולי 2012. {{cite news}}:  (עזרה)
↑  "Susan Page, Washington Bureau Chief". USA Today Education. באוגוסט 2004. אורכב מ-המקור ב-2012-02-04. נבדק ב-2 בינואר 2019. {{cite web}}:  (עזרה)
↑  covered
↑  Boyle, Beth (7 באוקטובר 2020). "Who is Susan Page, the moderator of the Vice Presidential debate?". The Independent. ארכיון מ-2022-05-25. נבדק ב-18 באוקטובר 2020. {{cite news}}:  (עזרה)
↑  Madam Speaker: Nancy Pelosi and the Lessons of Power
↑  Barbara Walters
↑  Segers, Grace (3 בספטמבר 2020). "Moderators named for 2020 presidential and vice presidential debates". CBS News. נבדק ב-6 בספטמבר 2020. {{cite news}}:  (עזרה)
↑  Barr, Jeremy. "Susan Page of USA Today criticized for hosting off-the-record event honoring Trump appointees". Washington Post. נבדק ב-28 בדצמבר 2020. {{cite news}}:  (עזרה)
↑  "Susan Page On Pelosi, Trump And The Washington Establishment". NPR. 11 במאי 2021. {{cite web}}:  (עזרה)
↑  Tedrowe, Emily Gray. "'Madam Speaker': Susan Page's new Nancy Pelosi biography examines the singular politician". USA TODAY (באנגלית אמריקאית). נבדק ב-2024-05-15.
↑  Schwarzbaum, Lisa (2024-04-22). "Barbara Walters Did the Work". The New York Times (באנגלית אמריקאית). ISSN 0362-4331. נבדק ב-2024-05-15.
↑  Oldweiler, Cory (17 באפריל 2024). "'The Rulebreaker' animates the celebrity, clout, and complications of pioneering journalist Barbara Walters". BostonGlobe.com (באנגלית אמריקאית). נבדק ב-2024-05-15. {{cite web}}:  (עזרה)
↑  Mosley, Tonya (24 באפריל 2024). "Barbara Walters forged a path for women in journalism, but not without paying a price". NPR. {{cite web}}:  (עזרה)
| --- | --- |
בקרת זהויות :  GND: 1186860340  LCCN: n2019030583  VIAF: 1723152988200512790009   WorldCat (עם VIAF): 1723152988200512790009
נתן (אוניית מעפילים)

| --- | --- |

אונית המעפילים "נתן"
 ארגון:  המוסד לעלייה ב'
 קורות ההפלגה
 מפקד האונייה:  יוסף לנדאור
 נתוני האונייה
 תאריך רכישה:  (נחכרה)
 הדחק:  50 טון
 אורך:  31 מטר
 מהירות:  8 קשר
מסלול ההפלגה של "נתן"
נתן הייתה אוניית מעפילים שאורגנה על ידי אנשי המוסד לעלייה ב' של "ההגנה". האונייה הפליגה פעמיים אל חופי ארץ ישראל.
תולדותיה > "נטונו" – ספינת חופים

נבנתה בשנים 1944 עד 1945, כאוניית משא עשויה עץ; מנוע דיזל מדגם מאן (Mann); שמה הקודם היה "נטונו" ("Nettuno").
תולדותיה > "נתן" – אוניית מעפילים > רכש

נרכשה בברלטה באיטליה, על ידי אנריקו לוי עבור המוסד לעלייה ב' במטבעות זהב, שהביא דני שטרן מיחידה 544 של הצבא הבריטי.
האונייה נרשמה על שם נסים ג'ורג'ו, יהודי איטלקי מליוורנו, שנתן ייפוי כוח לקרלו מנארה, סוכן אוניות מקומי.
תולדותיה > "נתן" – אוניית מעפילים > נתן א > ההכנה

צוות ההכנה להפלגה כלל את אנשי המוסד לעלייה ב' וחיילים יהודים מיחידה 544 ומיחידת תובלה 468 של הצבא הבריטי. החיילים הביאו מזון, דלק מזוט ושמן, מצפן ומפות ימיות להפלגה. רב החובל של האונייה היה מינרוויני, ולצדו צוות ימאים איטלקים, בהם מכונאי, וכולם איטלקים. מפקד האונייה היה יוסף לנדאור ולצדו מיקי האפט. בשל החיפזון בהכנות, לא נלקחו מכשירי קשר. נעשה ניסיון להפגיש את "נתן" עם "דלין", כדי לקבל ממנה מכשיר קשר וגדעוני, אך לא צלחו.
תולדותיה > "נתן" – אוניית מעפילים > נתן א > המעפילים

73 המעפילים, רובם ככולם ניצולי השואה, נאספו באיטליה על פי מפתח מפלגתי; בהם חברי הארגונים "הפועל המזרחי" - 9, "חבר הקבוצות" - 17, "השומר הצעיר" - 14, "הקיבוץ המאוחד" - 23, "החטיבה" - 5, "הנוער הציוני" – 7, ועוד 5 בני אדם.
הם הגיעו ברגל וברכב אל נמל בארי בדרום איטליה, שבו עגנה האונייה, והועלו בחשאי.
תולדותיה > "נתן" – אוניית מעפילים > נתן א > ההפלגה

"נתן" הפליגה ב-27 באוגוסט 1945 בשעה 03:00.
האונייה לא נתגלתה, ולא היה כל ליווי או עימות עם הבריטים. לאחר הגיעה לחופי הארץ פונו המעפילים ליישובים שונים. האונייה והמלווים חזרו לאיטליה ועימם הפליגו שליחים נוספים, וכן הועמס ציוד.
תולדותיה > "נתן" – אוניית מעפילים > נתן ב > הכנה

רב החובל וצוות הימאים היו איטלקים. מפקד האונייה היה איש הפלי"ם ישראל רותם (בן-יצחק) ולצדו איש "קבוצת הנקם" של אבא קובנר (שמו לא ידוע) והגדעוני יחזקאל שטרן מקיבוץ עין השופט. הם היו מציודים במכשיר קשר מספר 19, מתוצרת בריטניה.
תולדותיה > "נתן" – אוניית מעפילים > נתן ב > המעפילים

השתתפו בה 73 מעפילים, שנבחרו על פי מפתח מפלגתי: "הקיבוץ המאוחד" - 17, "השומר הצעיר" - 13, "הנוער הציוני" - 11, "חבר הקבוצות" - 17, "הפועל המזרחי" - חמישה, בודדים - עשרה, מהם 46 גברים ו-24 נשים. נאספו באזור בארי בשתי משאיות צבאיות.
עלייתם לסיפון האונייה התבצעה בחשאי. חיילים יהודים מיחידת תובלה 468 של הצבא הבריטי סייעו בציוד ומזון.
תולדותיה > "נתן" – אוניית מעפילים > נתן ב > ההפלגה

הפליגה ב-24 בספטמבר 1945 בשעה 03:00 בקירוב מנמל מונופולי באיטליה. פעמיים בדרך היו סערות, והאונייה תפסה מחסה. הנתיב מבארי כלל שיט לאורך חופי כרתים מצפון, סקרפנטו ומערב קפריסין.
ב-30 בספטמבר נמסר כי האונייה נמצאת דרומית לכף פאפוס בקפריסין. לפי התוכנית היעד היה חוף שפיים, בחוף יידלק פנס, והסימן בלב ים עד שיתחלף ללבן. פנס אדום וחמישה נצנוצים פירושם שיש סירות.
ב-1 באוקטובר הגיע דו"ח אחרון על הימצאותה במרחק 18 מייל מול חוף נתניה. המעפילים ירדו בשלום אל חוף שפיים, בשלוש סירות, כל אחת עם 15 בני אדם. המעפילים נשלחו אל היישובים שהוכנו להם.
תולדותיה > "נתן" – אוניית מעפילים > תפיסתה

בדרכה חזרה לאיטליה, האונייה לקחה עמה 15 שליחים, ימאים וגדעונים. היא הפליגה חזרה דרך כף פאפוס בקפריסין, לכיוון רודוס. בנמל בארי נעצרה על ידי השלטונות האיטלקים. היא הוסגרה לשלטונות בידי סוכן האוניות מנארה, בעקבות סכסוך כספי עם אנשי המוסד לעלייה ב'.
ייתכן גם כי הבריטים, שידעו כבר על מבצעי העפלה שנעשו בעזרת אוניות, ביקשו מהאיטלקים לתפוס אותה. לאחר מכן, נמכרה הספינה לבעלים אחרים על ידי מנארה.
הערות שוליים

↑  נתונים והיסטוריה של ספינת "נתן א'" באתר עמותת חיל הים
סדימנטציה

סדימנטציה ("שקיעה" או "שיקוע") היא תהליך שבו חלקיקי מוצק המצויים בתוך נוזל (תערובת מסוג תַּרְחִיף) מתבדלים ממנו ומגיעים למצב מנוחה כנגד מחסום. התהליך מתרחש בתנועתם של החלקיקים דרך הנוזל בתגובה לכוחות הפועלים עליהם – כוח הכבידה, תאוצה צנטריפוגלית או אלקטרומגנטיות. השתקעות (Settling) – חלק מתהליך הסדימנטציה – היא נפילה של חלקיקים מרחפים דרך הנוזל, ואילו הסדימנטציה עצמה, השקיעה ויצירת המִשְׁקָע, היא התוצאה הסופית של תהליך ההשתקעות.
בגאולוגיה, סדימנטציה היא שקיעתם של משקעים הגורמת להיווצרות סלע משקע. המונח משמש בצורה רחבה לכל מגוון התהליכים המביאים להיווצרות סלע משקע, החל מסחיפה או שחיקה ראשונית, דרך הובלת משקעים ושיקוע, ועד לליתיפיקציה (Lithification, התמצקות תחת משקל) של המשקעים. עם זאת, ההגדרה הגאולוגית הצרה של סדימנטציה היא שקיעה מכנית של חלקיקי משקעים מתרחיף ראשוני באוויר או במים.
במונח "סדימנטציה" עשויים לעשות שימוש בהתייחס לחפצים בגדלים שונים, החל מסלעים גדולים במים זורמים, דרך תמיסות של חלקיקי אבק ואבקה, תרחיפים תאיים, ועד תמיסות של מולקולות בודדות כגון חלבונים ופפטידים. אפילו מולקולות קטנות מספקות כוח חזק מספיק כדי לייצר סדימנטציה משמעותית.
גאולוגיה

בגאולוגיה, המונח סדימנטציה מיושם באופן נרחב על כל מגוון התהליכים המביאים להיווצרות סלע משקע, החל מהיווצרות ראשונית של משקעים על ידי סחיפה ושחיקה של חלקיקים ממחשופי הסלע, דרך הובלת משקעים ושיקוע, ועד הליתיפיקציה. עם זאת, המונח מיושם במיוחד על שקיעת משקעים, ובמובן המחמיר, הוא חל רק על שקיעה מכנית של חלקיקי משקעים מהריחוף הראשוני באוויר או במים. משקעים מביאים להיווצרות של צורות נוף וקרקע משקעיות וסלעים המהווים את תיעוד המשקע.  הבנייה של משטחי קרקע על ידי שקיעה, במיוחד בעמקי נהרות, נקראת אגרדציה (aggradation) או הצטברות.
קצב השקיעה הוא עובי המשקע שנצבר ביחידת זמן.  ניתן לבטא זאת באופן מתמטי באמצעות משוואת אקסנר (Exner).  קצבי השקיעה נעים בין פחות מ-3 מילימטרים (0.12 אינץ') עבור משקעי פלג עד כמה מטרים בשנה בחלקים של דלתות נהרות ראשיות. עם זאת, הצטברות משקעים ארוכת טווח נקבעת פחות על פי קצב הסדימנטציה ויותר על פי קצב ההתרבדות, מה שיוצר מרחב להצטברות משקעים בטווחי זמן גאולוגיים. רוב השקעים בתיעוד הגאולוגי התרחשו באפיזודות הצטברות קצרות יחסית, שהיו מופרדות במרווחים ארוכים של אי-שקיעה או אפילו שחיקה.
הובלה מוגברת ושקיעה בלתי רצויה של חומר מרחף נקראת סחף, והיא מהווה מקור מרכזי לזיהום בנתיבי מים בחלקים מסוימים של העולם.   שיעורי שיקוע גבוהים יכולים להיות תוצאה של ניהול קרקע לקוי ותדירות גבוהה של אירועי הצפה. אלה עשויים להזיק למערכות אקולוגיות שבריריות, כמו שוניות אלמוגים.  שינויי האקלים משפיעים גם הם על שיעורי הסחף.
בסביבות שפך נהר, שיקוע יכול להיות מושפע מנוכחות צמחייה או היעדרה. עצים כגון מנגרובים חיוניים להפחתת גלים או זרמים, ומקדמים את התיישבותם של חלקיקים מרחפים.